## Odluka o usklađivanju mirovina, doplatka za pomoć i njegu i novčanih naknada za tjelesno oštećenje od l. travnja 1993.

### NN 54/1993 (7.6.1993.), Odluka o usklađivanju mirovina, doplatka za pomoć i njegu i novčanih naknada za tjelesno oštećenje od l. travnja 1993.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 3c stavka 3 Zakona o preuzimanju saveznog zakona iz
oblasti mirovinskog i invalidskog osiguranja vojnih osiguranika koji se
u Republici Hrvatskoj primjenjuje kao republički zakon ("Narodne novine",
br 53/91, 73/91,18/92, 71/92 i 26/93), članka 3. stavka 5. Uredbe o ostvarivanju
prava iz mirovinskog i invalidskog osiguranja osoba kojima je prestalo
svojstvo aktivne vojne osobe u bivšoj JNA do 31. prosinca 1991. ("Narodne
novine", br. 46/92 i 71/92) i članka 6. točke 12. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", br. 58/90 i 21/92), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 25. svibnja
1993, donosi

## ODLUKU

### o usklađivanju mirovina, doplatka za pomoć i njegu i novčanih naknada za tjelesno oštećenje od l. travnja 1993.

1. Mirovine i druga novčana primanja korisnika iz članka 1. Uredbe o
ostvarivanju prava iz mirovinskog i invalidskog osiguranja osoba kojima
je prestalo svojstvo aktivne vojne osobe u bivšoj JNA do 31. prosinca 1991.
("Narodne novine", br. 46/92 i 71/92) i mirovine i druga novčana
primanja korisnika iz članka 3b. Zakona o preuzimanju saveznog zakona iz
oblasti mirovinskoga i invalidskog osiguranja vojnih osiguranika koji se
u Republici Hrvatskoj primjenjuje kao republički zakon ("Narodne novine",
br. 53/91, 73/91, 18/92, 71/92 i 26/93), koje su od 1. siječnja 1993. povećane
za 20,2% prema Odluci o usklađivanju mirovina, doplatka za pomoć i njegu
i novčanih naknada za tjelesno oštećenje od 1. siječnja 1993. ("Narodne
novine", broj 23/93), od 1. veljače 1993. za 26,l% prema Odluci o
usklađivanju mirovina, doplatka za pomoć i njegu i novčanih naknada za
tjelesno oštećenje od 1. veljače 1993. ("Narodne novine", broj
35/93) od 1. ožujka 1993. za 22,7% prema Odluci o usklađivanju mirovina,
doplatka za pomoć i njegu i novčanih naknada za tjelesno oštećenje od 1.
ožujka 1993. ("Narodne novine", broj 47/93) povećavaju se od
1. travnja 1993. za 44,3%.

2. Mirovine usklađene prema točki 1. ove odluke ne mogu iznositi više
od 564.893.- HRD, niti manje od 91.391.HRD mjesečno.

3. Doplatak za pomoć i njegu i novčane naknade za tjelesno oštećenje,
usklađene po ovoj odluci, isplaćivat če se od 1. travnja 1993. najviše
u svoti koje od 1. travnja 1993. pripadaju korisnicima tih prava u Republičkom
fondu mirovinskoga i invalidskog osiguranja radnika Hrvatske.

4. Kao osnovica za povećanje mirovina i drugih novčanih primanja, prema
ovoj odluci, uzima se svota koja je korisniclma pripadala na dan 1. travnja
1993.

5. Usklađivanje mirovina i drugih novčanih primanja, prema ovoj odluci,
obavit će se po službenoj dužnosti, bez donošenja rješenja.

6. Ova odluka stupa na snagu idućeg dana od dana objave u "Narodnim
novinama", a primjenjuje se od 1. travnja 1993.

Klasa:140-13/93-01/2327

Urbroj : 341-99-01 /93-8

Zagreb, 25. svibnja 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 54/1993-1049